Държавен вестник, бр. 23, 2015 г., стр. 35

БРОЙ  23	
Д Ъ Р Ж А В Е Н  В Е С Т Н И К 	
СТР.  35  
и всички данни, за които по закон има изис­
кване да бъдат приведени и обработвани в 
цифров вид;
9. отговаря за създаване на условия за 
отворено и прозрачно управление в здраве­
опазването, като осигурява достъпност до 
обществената информация, интерактивно 
отчитане на резултатите от изпълнението на 
програмните документи и проекти и възмож­
ност за подаване на мнения, предложения, 
сигнали и жалби по електронен път, както и 
проследимост на резултатите;
10. създава критерии за унифициране на 
визиите на сайтовете на второстепенните 
разпоредители с бюджет към министъра;
11. създава и администрира здравен ре­
гистър, включващ електронните регистри, 
поддържани в Министерството въз основа на 
нормативен акт, и свързаните с тях услуги;
12. въвежда архитектурни и технологични 
принципи, осигуряващи съответното ниво на 
информационна сигурност;
13. планира ресурсното осигуряване на ин­
формационните и комуникационните системи;
14. координира процесите по приоритизи­
ране и поетапно внедряване на електронни 
услуги на база реализируемост и мултиплика­
ционен ефект върху други услуги и осигурява 
възможност за обратна връзка и въздействие;
15. осъществява дейностите, свързани с 
постигане на мрежова и информационна си­
гурност на администрацията;
16. разследва и анализира инцидентите в 
областта на мрежовата и информационната 
сигурност, реакциите при инциденти и пред­
лага действия за подобряване на мрежовата 
и информационната сигурност;
17. ръководи периодичните оценки на 
рисковете за информационната сигурност и 
спазването на приетите политики и процедури;
18. разработва правила за защита на ин­
формацията, създавана и съхранявана в Ми­
нистерството, и план за нейната охрана чрез 
физически и технически средства; 
19. отговаря за защитата на информацията 
по т. 21;
20. следи за изпълнение на плана за охрана 
на информацията по т. 21;
21. информира министъра за състоянието 
на системите за охрана на информацията;
22. изготвя периодични доклади до минис­
търа за изпълнение на правилата за защита 
на информацията по т. 21;
23. дава указания на служителите в Ми­
нистерството, свързани със защитата на ин­
формацията по т. 21;
24. осъществява взаимодействие с ръково­
дителите на второстепенните разпоредители 
с бюджет по въпроси, свързани със защита 
на информацията;
25. организира и провежда при необходимост 
обучение на служителите в Министерството 
в областта на защитата на информацията.
Чл. 34. Дирекция „Здравна политика и 
анализи“:
1. събира и обобщава информация от всички 
информационни масиви и бази данни, адми­
нистрирани в системата на Министерството, 
с цел разработване на анализи, стратегии и 
планове в областта на здравеопазването; 
2. анализира макроикономическите показа­
тели, състоянието на отрасъла и тенденциите 
в неговото развитие; 
3. определя и анализира външни и вътрешни 
фактори на влияние върху системата на здра­
веопазването с цел улесняване вземането на 
оперативни решения и оценка на рисковете;
4. идентифицира и разработва стратегиче­
ски цели, изискващи дългосрочно планиране 
в здравеопазването, предвижда тенденциите 
за развитие, както и интегрирането им в 
конкретен стратегически документ; 
5. координира дейности за постигане на 
съгласуваност и обвързаност при формулира­
нето на политики за развитие на здравеопаз­
ването, приоритети, цели и мерки за тяхната 
реализация;
6. подпомага дефинирането на ежегодните 
цели и приоритети на Министерството в съ­
ответствие с програмата на правителството 
и с други стратегически документи;
7. изготвя ежегодния доклад за дейността на 
Министерството и подчинените му структури;
8. осъществява и други задачи във връзка 
с дейността на политическия кабинет, възло­
жени чрез главния секретар.
Чл. 35. Дирекция „Международни дей­
ности, проекти и програми“:
1. подпомага министъра при планиране, 
организиране и изпълнение на задълженията 
му, свързани с координацията и членството 
в Европейския съюз;
2. организира, координира и контролира 
изпълнението на цялостната работа на Минис­
терството по въпросите на Европейския съюз;
3. координира изготвянето на становища 
и позиции на Република България от ком­
петентността на министъра и участието от 
българска страна в редовните заседания на 
Съвета на Европейския съюз по заетост, со­
циална политика, здравеопазване и защита 
на потребителите, както и участието в нефор­
малните заседания на Съвета на министрите 
на Европейския съюз по здравеопазване;
4. координира и участва в подготовката 
на позиции, рамкови позиции, указания, ана­
лизи, информации и становища във връзка с 
участието на българската страна в работата 
на институциите на Европейския съюз от 
компетентност на Министерството;